মাসুমা রহমান নাবিলা

মাসুমা রহমান নাবিলা (জন্ম: ৮ এপ্রিল ১৯৮৫, জেদ্দায়) একজন বাংলাদেশি টেলিভিশন অনুষ্ঠান উপস্থাপক, মডেল এবং অভিনেত্রী। ২০০৬-এ টিভি উপস্থাপনার মাধ্যমে তিনি কর্মজীবন শুরু করেন। উপস্থাপনা, মডেলিং, টিভি নাটকের পাশাপাশি তিনি তার প্রথম চলচ্চিত্র আয়নাবাজি (২০১৬)-তে অভিনয়ের মাধ্যমে ব্যাপক দর্শকপ্রিয়তা অর্জন করেছেন। এই চলচ্চিত্রে অভিনয়ের জন্য দর্শকদের ভোটে তিনি ২১ এপ্রিল, ২০১৭-এ মেরিল-প্রথম আলো পুরস্কার অনুষ্ঠানে তারকা জরিপে সেরা চলচ্চিত্র অভিনেত্রী নির্বাচিত হন। প্রথম কোন চলচ্চিত্রে অভিনয় করেই তিনি মেরিল-প্রথম পুরস্কারে জিতে নেন তিনি। নাবিলা সৌদি আরবের জেদ্দায় জন্মগ্রহণ করেন। তার বাবা লুৎফর রহমান সেখানে একটি বেসরকারি ফার্মে একজন নিরীক্ষণ কর্মকর্তা হিসেবে কর্মরত ছিলেন। তিনি সেখানে বাংলাদেশ ইন্টারন্যাশনাল স্কুল এন্ড কলেজ, জেদ্দায় পড়াশোনা করেন। এবং তার মাধ্যমিক স্কুল সার্টিফিকেট (এসএসসি) শেষ করে ঢাকায় চলে আসেন। তিনি ভিকারুননিসা নূন স্কুল অ্যান্ড কলেজে তার উচ্চ মাধ্যমিক স্কুল সার্টিফিকেট (এইচএসসি) সমাপ্ত এবং ব্র্যাক বিশ্ববিদ্যালয় থেকে ইংরেজিতে তার বিএ (অনার্স) সম্পন্ন করেছেন। তিনি বর্তমানে তার মা ও ভাইবোনদের সঙ্গে ঢাকায় বসবাস করছেন। নাবিলার মডেলিংয়ে আত্নপ্রকাশ ঘটে ২০০৬ সালে মোস্তফা সরয়ার ফারুকীর পরিচালিত একটি সার্প ব্লেডের বিজ্ঞাপনের মাধ্যমে। এছাড়া তিনি ফেয়ার অ্যান্ড লাভলী, বাংলালিংক থ্রি জি,রবি,ডাবর ভাটিকা হেয়ার অয়েল,আমিন জুয়েলার্সের বিজ্ঞাপনচিত্রে অভিনয় করেন। বেশ কিছু ম্যাগাজিন এবং খবরের কাগজের প্রচ্ছদে তাকে মডেল হিসেবে দেখা যায়। তিনি ভাটিকা ন্যাচারালস ইউরোপের জন্য একজন ব্র্যান্ড অ্যাম্বাসেডর মনোনিত হন। ২০০৬-এ বাংলাভিশনের এবং ক্লাসের বাইরে নামক একটি স্কুল ম্যাগাজিন অনুষ্ঠানের উপস্থাপনার মধ্য দিয়ে মিডিয়া জগতে নাবিলার পথ চলা শুরু হয়।এর পর তিনি এনটিভির লাইভ কুইজ অনুষ্ঠান জানার আছে বলার আছে এবং বাংলাভিশনে প্রচারিত আরজে নিরবের সঙ্গে করেন ‘মিউজিক টুগেদার’ [অনুষ্ঠানটি একই সঙ্গে রেডিও টুডে-তেও প্রচার করা হয়’]। তিনি বিপিএল উদ্বোধনী অনুষ্ঠান এবং আইসিসি বিশ্ব টোয়েন্টি ২০ থেকে ১০০ দিনের কাউন্টডাউনে উপস্থাপনা করেছেন। ২০১১ সালে আরটিভিতে প্রচারিত ‘এক্সট্রা ইনিংস’ পরবর্তীসময়ে ‘ডায়মন্ড ওয়ার্ল্ড লাকি লাইন’ ও এশিয়ান টিভির ‘স্টার ডান্স’ অনুষ্ঠানের উপস্থাপনা করে বেশ পরিচিতি পান নাবিলা। টিভি অনুষ্ঠান ছাড়াও তিনি বিভিন্ন কর্পোরেট শো ও সরকারি-বেসরকারি অনুষ্ঠানের উপস্থাপনা করছেন। নাবিলা জিটিভিতে একটি নাটক ফাইভ ফিমেল ফ্রেন্ডস এ তার নিজের চরিত্রের উপর অভিনয় করেছেন। এই নাটকে অন্য ৪ অভিনেত্রী হলো শ্রীয়া সর্বজয়া, জান্নাতুল ফেরদৌস পিয়া, ডিজে সোনিকা এবং মারিয়া নূর। এই নাটক মাবরুর রশিদ বান্নাহ, ইমরাউল রাফাত এবং গৌতম কৌরি দ্বারা পরিচালিত হয়। নাবিলা আয়নাবাজি চলচ্চিত্রে অভিনয়ের মাধ্যমে রুপালি পর্দায় পা রাখেন। হাফ স্টপ ডাউনের প্রযোজনায় ছবিটি নির্মাণ করেন অমিতাভ রেজা চৌধুরী। এতে চঞ্চল চৌধুরী, লুৎফর রহমান জর্জ, হিরা চৌধুরী, শওকত ওসমান এবং গাওসুল আলম শাওন সহ আরো অন্যান্যরা অভিনয় করেছেন। ছবিটি ৩০ সেপ্টেম্বর ২০১৬ মুক্তি পায়। "বিয়ে করছেন নাবিলা"। যুগান্তর। ০৩ জানুয়ারি ২০১৮। সংগ্রহের তারিখ 5 এপ্রিল 2018।  এখানে তারিখের মান পরীক্ষা করুন: |তারিখ= (সাহায্য) "মা হলেন অভিনেত্রী নাবিলা"। BDNews24। জুলাই ১, ২০২১। জুলাই ১, ২০২১ তারিখে মূল থেকে আর্কাইভ করা। সংগ্রহের তারিখ জুলাই ২, ২০২১।  "Masuma Rahman Nabila | Actress"। IMDb (ইংরেজি ভাষায়)। সংগ্রহের তারিখ ২০২৪-০৭-০১।  "নাবিলার পথচলা"। দৈনিক ইত্তেফাক। ১৯ সেপ্টেম্বর ২০১৩। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  "সেরা চলচ্চিত্র অভিনেত্রী নাবিলা"। prothom-alo.com। ২০১৭-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-২১।  "একপ্রস্থ নাবিলা"। প্রথম আলো। ৯ জানুয়ারি ২০১৪। [স্থায়ীভাবে অকার্যকর সংযোগ] "নাবিলার অফট্র্যাক-অনট্র্যাক"। কালের কণ্ঠ। ৩০ মে ২০১৩। ২৭ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  "নাবিলা এখন সিনেমায়"। প্রথম আলো। সংগ্রহের তারিখ ১৭ অক্টোবর ২০১৬।  "১৫ আগস্ট নিয়ে চলচ্চিত্র, অভিনয়ে তৌকীর-নাবিলা-সেলিম"। Bangla Tribune। ২০২০-১০-২৬ তারিখে মূল থেকে আর্কাইভ করা। সংগ্রহের তারিখ ২০২০-০৭-৩০।  ডেস্ক, বিনোদন (২০২৪-০৩-১১)। "'তুফান'–এ শাকিবের সঙ্গে ওপার বাংলার মিমি, এপারের নাবিলা"। Prothomalo। সংগ্রহের তারিখ ২০২৪-০৩-১১।  New live quiz based show ‘Lucky Line’ - ওয়েব্যাক মেশিনে আর্কাইভকৃত ২৫ নভেম্বর ২০১৫ তারিখে http://news.priyo.com/ (17 August 2011). Extra Innings on RTV -[স্থায়ীভাবে অকার্যকর সংযোগ] http://newagebd.com "Sing with MLTR moves into television round- www.daily-sun.com (14 June 2012)."। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  "Robi Shera Protibha' concludes- www.daily-sun.com (2 January 2013)."। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  "Nabila to Host T20 Cricket Blast on GTV- cp.bangladeshinfo.com (16 March 2014)."। ১২ মে ২০১৪ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  "star award 2013 on rtv- www.observerbd.com (5 May 2014)."। ১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ অক্টোবর ২০১৬।  উইকিমিডিয়া কমন্সে মাসুমা রহমান নাবিলা সংক্রান্ত মিডিয়া রয়েছে। ইন্টারনেট মুভি ডেটাবেজে মাসুমা রহমান নাবিলা  (ইংরেজি) বাংলা মুভি ডেটাবেজে মাসুমা রহমান নাবিলা